Revenim în capitală, unde primărița a declarat
că, cu toată alerta legată de violența asupra femeilor,
administrația lucrează la noi măsuri.
Condițiile de muncă sunt grele.
În Ciudad de México și alte state din țară,
numărul femicidelor crește.
Până acum, în acest an au avut loc 809 femicide.
Sunt 173 de femicide comise cu cuțite…
Înveți să nu dormi sau să dormi iepurește.
Înveți să dormi cu întreruperi.
Datele ne arată că cele mai multe cazuri, 94, au avut loc în luna iulie,
urmată de luna septembrie, cu 93 de cazuri,
luna august, 91 de cazuri,
martie și iunie cu 87, respectiv 82 de cazuri.
Treaba mea era să preiau toate cazurile de femicid.
A avut loc o creștere de 183%.
Ca femeie, nu era ușor.
E un domeniu în care investigațiile sunt făcute de obicei de bărbați.
Investigațiile Criminale angajează îndeosebi bărbați.
Îmi era foarte greu să fac munca aceea și să iau toate acele decizii.
Anchetatorii și comandantul erau acolo
și am explodat:
„Mă duc în iad!”
Am zis: „Mă duc în iad.”
Unul dintre anchetatori mi-a spus:
„Știi ceva, șefa?
Deja ești în iad.”
DIRECȚIA PENTRU INVESTIGAREA FEMICIDELOR
PROCUROAREA
Deschidem cam 500 de dosare pe săptămână.
Societatea e violentă fiindcă structurile sociale sunt violente.
Rezolvăm un dosar și apar alte trei.
Rezolvăm trei, apar patru. Rezolvăm cinci, mai vine unul.
Ziceau că uneori,
când cred că au văzut cel mai dureros și oribil caz,
apare unul și mai urât.
Răutatea umană e infinită, nu ne putem imagina cât de departe merge.
INTEROGATORIUL MARTOREI NADYA TALINA BARRALES
MAMA LUI KAREN ITZEL
În ziua aia mă invitase la ea la prânz.
Am început să-i trimit mesaje.
Dar telefonul era deja închis și n-a primit niciun mesaj.
Eram disperată și l-am rugat pe José Luis, ginerele meu,
să meargă cu mine la poliție.
Mi-a zis că merge el și că o să-mi spună ce i-au zis.
Am zis: „Nu, mergem amândoi în Tláhuac și raportăm dispariția fiicei mele.”
DISTRICTUL TLÁHUAC
În Ciudad de México, rudele lui Karen Itzel Rodríguez Barrales
au blocat ambele sensuri ale bulevardului Tláhuac,
cerând autorităților să o caute pe femeia de 26 de ani,
care a dispărut după ce a plecat să-și depună lucrarea de licență.
Karen a avut o copilărie foarte fericită.
Spunea că voia să se facă dentistă când va fi mare.
Era foarte devotată familiei,
fiului ei, inclusiv soțului ei.
El e soțul lui Karen.
- Karen? - Ce au zis?
Am sunat, anchetatorul e pe drum.
Am insistat, că altfel nu merge.
Anchetatorul m-a întrebat cine e ultima persoană care a văzut-o.
I-am spus că soțul ei.
Atunci, anchetatorul mi-a spus că soțul ei trebuie să anunțe dispariția.
- Ați anunțat dispariția? - Da, am anunțat-o joi la ora 07:35.
A fost deschis un dosar la Departamentul pentru Persoane Dispărute
în cazul dispariției lui Karen.
Locuia cu partenerul ei în districtul Tláhuac.
Aveau un copil, un băiețel.
Mama lui Karen, doamna Nadya,
avea o bănuială legată de partenerul fetei.
SOȚUL EI, JOSÉ LUIS
Palomares, José Luis, m-a sunat și a zis:
„Mamă-soacră, unde sunteți?”
L-am mințit. Nu eram obligată să-i spun unde sunt.
Eram la procuratură.
M-au informat că au verificat înregistrările video.
L-au văzut cărând un sac din furgonetă.
Mi-au spus: „Nu mai e reclamant.
Acum dv. sunteți reclamanta, iar el devine suspect.”
Voi întreba.
Atunci au apărut criminaliștii cu mandatul de arestare.
E un mandat de arestare. Vă ducem în arest.
De ce?
- Scrie aici. - E legat de o dispariție.
- Bine? - Liniștiți-vă.
Aveți dreptul…
L-am arestat și l-am pus sub acuzare pe José N.
pentru probabila sa implicare în dispariția unei tinere pe nume Karen.
M-au trimis să fac un test ADN, pentru identificarea genetică.
Atunci m-am gândit:
„Dacă procuratura mă trimite să fac testul ăsta, fiica mea e moartă.”
HARTA FEMICIDELOR
După cercetări extinse și multă muncă de teren,
o echipă multidisciplinară a localizat cadavrul tinerei Karen.
A fost descoperită în locul în care vedem acele placaje,
cu ajutorul unui utilaj care a săpat în mormanul de pământ
aflat în apropierea unui drum de țară.
LOCAȚIE ACCESIBILĂ
MORMÂNT CLANDESTIN
GĂSITĂ DUPĂ NU MAI PUȚIN DE 10 ZILE
FEMICID
- Numele? - Mă numesc José Luis Galicia Palomares.
Sunt licențiat în stomatologie și am drept de liberă practică.
Nici părinții, nici familia, nici eu nu avem legătură cu situația asta.
Nicio expertiză nu dovedește că eu am comis crima.
Nicio înregistrare video, nicio fotografie, nimic.
Mi-a fost repartizat dosarul, trebuia să urmez procedurile.
După cercetări, am aflat că nu se dusese să depună lucrarea de licență,
cum spusese soțul ei.
Soțul începuse să se contrazică.
Ne-am dat seama că ceva nu se leagă.
I-am spus procuroarei:
„Nu s-a terminat, doamnă procuroare!”
A zis: „Doamnă Nadya, se va face dreptate. Aveți încredere în autorități!”
I-am zis: „Am încredere în autorități. Să nu mă dezamăgiți.”
Când vin la tine tații și mamele
și te întreabă ce ai face dacă ar fi copilul tău…
Nu știu ce aș face.
Acesta a fost, cred, un alt motiv
pentru care
nu m-am hotărât niciodată să fiu mamă.
De ce să fii mama unei fete
într-o țară în care egalitatea de gen e
un concept foarte îndepărtat?
Unde noi, femeile, în mai mică sau mai mare măsură,
riscăm să fim victime ale femicidului?
În dosarul Yrma Lydya…
Cred că fuseserăm cu o zi sau două în urmă la Río de los Remedios,
unde găsiserăm rămășițele Joanei Esmeralda,
când a fost ucisă Yrma Lydya.
Și roata continuă să se învârtă fără oprire.
A fost un caz plin de cruzime.
Femeia pasională, care-și dă sufletul pe scenă! Eu sunt aia!
Când cânt, simt că zbor.
Yrma Lydya știa că vrea să fie cântăreață, dar nu orice fel de cântăreață.
Voia să fie vedetă, la același nivel cu cei mai mari artiști mexicani,
ca Lola Beltrán sau Lucha Villa.
Atât de sus voia să ajungă.
Voia altă ținută la fiecare spectacol.
Mereu zicea:
„Nu vreau să iau aceeași rochie, vreau una pentru fiecare spectacol.”
Visa să devină o mare vedetă a folclorului mexican.
Ținuta asta…
Asta e ultima rochie pe care m-a rugat s-o fac, ca să-și poată începe…
PRIETENUL YRMEI LYDYA
…cariera pe cont propriu.
Ținutele anterioare fuseseră plătite de fostul soț.
Se despărțise de el cam de zece zile.
A fost anunțat un femicid la restaurantul Suntory din Del Valle.
Și gata!
În seara aceasta, o femeie a fost ucisă de soțul ei
în restaurantul Suntory din cartierul Del Valle,
districtul Benito Juárez, în Ciudad de México.
E un femicid care a avut loc într-o zonă foarte luxoasă,
frecventată de clasa socială superioară,
la restaurantul Suntory.
Ăsta e restaurantul Suntory din Del Valle.
Aici a avut loc incidentul.
Când am ajuns acolo,
perimetrul fusese deja izolat
de cei de la Siguranța Cetățenilor.
Au trecut la reținerea lui Jesús Alcocer
și a unuia din bodyguarzii lui, fiindcă celălalt fugise.
Știrea a apărut imediat.
Un avocat și-a împușcat soția.
Este vorba de cântăreața Yrma Lydya, de 21 de ani.
Ceilalți clienți au încercat s-o ajute,
dar cele trei focuri de armă i-au fost fatale.
Am venit direct la birou.
Mașinile echipajelor erau deja aici, la procuratură,
unde i-au adus pe acel bărbat și pe bodyguardul lui, dl Benjamín.
Erau în biroul de serviciu de la Direcția pentru Femicide.
Era un domn mai în vârstă, avea peste 70 de ani.
Atunci părea plin de energie.
Era un bărbat înalt, cu părul grizonant.
Purta o cămașă albă, cravată și bretele.
Era o persoană ce părea bogată.
Cine e acest așa-zis avocat?
Au zis că era arogant
și că avea o armă pe care n-a ezitat s-o etaleze
ca să-și intimideze interlocutorii.
Se lăuda că putea convinge agențiile de securitate
să cumpere de la furnizorii aleși de el.
S-a spus și că avea conexiuni cu Genaro García Luna,
controversatul ministru al Securității Publice
din administrația Felipe Calderon.
Mare figură e omul ăsta!
Dna procuroare generală Ernestina mi-a spus:
„Sayuri, m-au sunat mulți oameni
ca să solicite tratament preferențial pentru Jesús Alcocer.”
Bună seara, Sayuri! Trebuie să fim foarte fermi
cu persoana reținută,
fiindcă omul a sunat pe toată lumea.”
Îl cunoșteam. Îl cunoșteam ca avocat.
PROCUROARE GENERALĂ 2020-2024
Într-adevăr, am primit multe telefoane
de la oameni, să spunem, influenți…
Influenți din punct de vedere economic și politic,
prieteni și prietene cu el.
Întrebau: „Ce se-ntâmplă?” „Sunteți siguri?”
„Nu e o înscenare?” „Cercetați mai amănunțit.”
„Firește, să fiți siguri că vom cerceta amănunțit.”
Are multe cunoștințe, dar, cu regret, asta nu îl exonerează.
O să ne facem meseria. Mulțumesc.
Astea sunt condițiile de care am nevoie ca să-mi fac treaba.
Când procurorii au sprijinul superiorilor
în a ancheta și a avansa cu dosarele,
procurorii fac progrese.
Am trimis imediat echipa la fața locului.
Au analizat imediat locul faptei.
Au prelevat probe fotografice și mostre de sânge
și au recuperat tuburi de cartușe.
Jesús susține că nu a împușcat-o pe femeie
și că e și el o victimă, la fel ca rudele decedatei.
Potrivit avocatului lui Jesús Hernández,
nu există dovezi că acesta și-ar fi împușcat soția.
Existau dovezi, probe balistice.
EXPERT CRIMINALIST
Au fost prelevate tuburi de cartușe dintr-un loc în care oamenii socializau.
Am ridicat pahare de vin și bilețele ilizibile de pe fața de masă.
Suntem într-un depozit foarte mare, plin cu probe.
Toate astea fac parte din munca desfășurată la locul faptei.
Ca anchetator, nu am contact direct cu probele.
Cei care le dețin sunt cei care le procesează.
Pe masă era un fel de suport de farfurie
pe care erau câteva bilețele care am dedus că fuseseră scrise de Yrma Lydya.
A notat acolo problemele și neînțelegerile dintre ei.
2. E TOT MAI RĂU, PE ZI CE TRECE
3. ACELEAȘI PROBLEME
I-a spus dlui Alcocer că nu e fericită și nu mai vrea să fie cu el.
Acesta putea fi motivul pentru care domnul Alcocer a comis crima.
BALISTICĂ ȘI ARME DE FOC ELEMENTE GENERALE
BALISTICĂ 2022
Criminaliștii s-au dus acasă la domnul Alcocer.
Au găsit acolo arma folosită la comiterea femicidului.
Arma are câteva caracteristici distinctive.
În clanurile interlope e numită „ucigașa de polițiști”.
Particularitatea sa e un calibru mare…
adaptat la o armă de foc mică.
EXPERT CRIMINALIST
E concepută să penetreze anumite niveluri de armuri,
de unde și numele de „ucigașă de polițiști”.
La prânz. O sun pe Celia acum, să văd dacă…
- O suni? Bine. - Tu verifică probele de îmbrăcăminte.
Bine. Ce e cu înregistrările video?
Merg să le ridice?
Da, ar fi trebuit…
Presiunea resimțită în acele zile… Dumnezeule mare!
Au fost ore grele, complicate și foarte stresante.
Aveam 48 de ore ca să rezolvăm situația juridică a domnului Alcocer
și a domnului Benjamín.
- Sigur. - Da? O sun pe Celia.
- Te rog. - Sigur, amice!
Ca să mă pot ocupa de altceva.
- Care e primul lucru pe care îl cer? - O scrisoare de intenție.
Doamne… Și mai ce?
Copie legalizată, conformă cu originalul, după certificatul de naștere.
- Copie după certificatul de căsătorie. - Dacă e cazul.
Dacă e uniune consensuală, vor un document justificativ.
Nu.
Procesele de adopție durează mult.
E nevoie de multă răbdare
și trebuie să depui o sumedenie de acte.
CERTIFICAT DE NAȘTERE
Asta e scrisoarea mea de intenție.
Ești supus la numeroase examinări psihologice și medicale.
Nu e o chestiune simplă,
fiindcă e o mare responsabilitate să ai grijă de un copil.
Am blocajul scriitorului.
Da…
Încă ezit puțin.
Dar am decis să inițiez procesul de adopție.
Decizia am luat-o cu sufletul, nu pentru că…
nu aș putea să fac un copil.
KAREN ITZEL RODRÍGUEZ TEHNICIAN DE LABORATOR
Îmi culcam nepotul.
Îl puneam în pat, îi dădeam să mănânce, îl adormeam, îi citeam povești,
apoi mă uitam la înregistrări.
SOLICITARE ÎNREGISTRĂRI ALE CAMERELOR STRADALE ȘI PRIVATE
Se vede tot, deoarece camera e la colțul casei.
Doamna Nadya era furioasă, era supărată.
Îmi spunea: „ Mă mințiți. Știu că au fost implicați și alți oameni.”
Era furioasă pentru că i se părea că trebuie să ne convingă
că au fost implicați și alții.
La ora 01:12 se vede cum scot cadavrul fiicei mele.
Palomares iese cu mașina,
iar cel care închide poarta e domnul José Luis, socrul fiicei mele.
TATĂL LUI JOSÉ LUIS GALICIA PALOMARES
S-a așezat în spatele șoferului, în spatele lui Palomares.
Și au plecat cu SUV-ul.
Urmărind SUV-ul, să vadă unde s-au dus să arunce cadavrul fiicei mele,
se vede tot.
Au intrat în San Miguel Las Tablas.
De unde au oprit SUV-ul și până unde au îngropat-o pe fiica mea
sunt câțiva pași.
Când s-au întors, după ce au aruncat cadavrul,
în jur de ora 04:40…
Se vede cum Martha Beatriz le-a deschis poarta când s-au întors.
MARTHA BEATRIZ PALOMARES SOSA (SOACRA)
Se vede cum Martha Beatriz deschide poarta,
ca mașina să intre repede.
Apoi închide poarta și bărbații coboară din mașină.
Procuratura are, de obicei,
multe alte dosare în lucru.
Familiile își doresc întotdeauna să se facă dreptate,
să afle ce s-a întâmplat, să clarifice faptele.
Nu doar la dosar, ci și în locul unde a avut loc evenimentul
și printre rude și prieteni.
Cred că prin colaborarea membrilor familiei cu procurorii
se pot face progrese.
CĂUTAT FUGAR!
CEL PUȚIN DOI SUSPECȚI
Când am studiat dosarul,
m-am gândit că e imposibil să fi fost implicată o singură persoană.
E treaba mea, nu a doamnei Nadya…
E treaba mea să investighez și să dovedesc că au fost implicați mai mulți oameni
și care e gradul lor de implicare.
Munca extraordinară a Carolinei
a presupus să asculte, să-și facă treaba minuțios
și să răspundă rugăminților doamnei Nadya.
Suntem în sala de judecată 21,
pentru judecarea dosarului împotriva lui José Luis Galicia Palomares,
acuzat de femicid.
Am asistat la toate audierile. Am urmărit îndeaproape dosarul fetei mele.
Bună ziua! NTBV, victimă indirectă, reprezentantă a nepotului meu minor, JNGR.
NTBV, victimă indirectă, reprezentantă a nepotului meu minor.
NTBV, victimă indirectă.
Victimă indirectă, reprezentantă a nepotului meu minor, JNGR.
Nu am nimic de câștigat și nu vreau nimic altceva decât să se facă dreptate.
E o anchetă completă.
Investigația se face în toate direcțiile și toate probele sunt procesate.
Dacă apar noi informații care trebuie investigate mai aprofundat,
facem ce e nevoie.
Yrma, mă bucur mult că ai venit la emisiune!
Ea și soțul ei, un gentleman, un om minunat, avocat, Jesús…
- Hernández Alcocer. - Jesús Hernández Alcocer.
Nu aveți idee ce persoană minunată e!
E la fel ca ea, foarte politicos, curtenitor, foarte atent.
Urmărind să aflăm dacă au existat antecedente de violență,
am aflat că Yrma Lydya făcuse o plângere la poliție
care fusese clasificată atunci drept violență domestică.
Jesús! Uite, ai căzut!
Jesús!
Du-te dracului!
- Ce ai? - Te fac praf!
Ce e cu tine?
Ce e cu tine, Jesús?
Nu-i nevoie să mă lovești. Am venit cu intenții bune.
În cele din urmă, el a obligat-o să meargă la procuratură
și să ceară ca el să fie exonerat.
În urma analizei noastre tehnico-juridice, am considerat că nu poate fi exonerat,
fiindcă incidentul descris de Yrma Lydya însemna tentativă de femicid.
A fost amenințată și lovită.
A fost amenințată, fiindcă dl Alcocer i-a pus arma la cap,
amenințând-o cu moartea.
Ea a reușit să scape fiindcă au ajutat-o menajerele.
Nu putea fi exonerat.
Procuratura ar fi trebuit să ia măsuri de protecție
și să încerce să obțină un mandat de arestare,
pentru a-l împiedica pe domnul Alcocer
să mai comită acte de violență împotriva Yrmei Lydya.
Acum ar fi în viață dacă procurorul ar fi procedat corect.
Sigur că ne deranjează. Ne deranjează mult.
Nu putem spune: „E altă anchetă, e altă procuratură.”
E responsabilitate instituțională.
- O să vă cânt un cântec ranchera. - Bine.
Se numește „M-am înșelat în privința ta”.
Să te auzim!
M-am înșelat în privința ta
M-am înșelat amarnic
Cum puțini oameni
S-au înșelat vreodată
Te-am cunoscut în biserică
Și te-am privit în tăcere
Ca să nu-ți tulbur rugăciunea Care e sacră pentru mine
Urmează o audiere foarte complicată
în fața instanței.
Ciudad de México, 26 iunie 2022,
sala de judecată 11 din Centrul de detenție Nord,
audierea preliminară
a lui Jesús Hernández Alcocer și Benjamín Hernández Mendoza
pentru infracțiunea de femicid.
Cine reprezintă procuratura?
Onorată instanță, Héctor Miguel Ortiz Acosta,
reprezentant al Direcției pentru Femicide.
- Urmează audierea martorului. - Datele personale rămân confidențiale.
MARTOR PROTEJAT
În acea zi, am ajuns la Suntory cu câteva minute după ora 19:00.
Ajuns acolo, mi-au dat prima masă,
care se află chiar în fața separeului cu uși de sticlă.
Înăuntru erau două persoane,
o femeie tânără și un bărbat foarte în vârstă, grizonant,
care purta bretele.
CUPLUL DIN SEPAREU
După câteva minute,
în separeu a izbucnit o ceartă.
Bărbatul era furios.
Când am avut ocazia, i-am spus unuia dintre șefii de sală de la Suntory.
I-am zis: „Aveți grijă!
E o situație urâtă în spate și se înrăutățește.”
Într-adevăr, la un moment dat l-am auzit ridicând tonul.
I-a zis femeii:
„Pentru că tu te vei schimba. Te vei schimba!”
TE VEI SCHIMBA!
Striga tot mai tare și era tot mai furios.
Când a trecut un alt șef de sală, i-am spus și lui
că situația e tot mai gravă și că bărbatul e înarmat.
A zis: „Ne ocupăm acum.”
Ce a urmat e de necrezut.
La un moment dat, ea s-a uitat la noi,
dar n-a spus nimic.
S-a uitat la noi îngrozită
și a făcut ochii mari, de parcă zicea: „Faceți ceva!”
El a amenințat-o.
Am zis: „O amenință cu arma! O s-o împuște!”
Și a împușcat-o.
DOMNUL JESÚS A TRAS AL DOILEA FOC
DOMNUL JESÚS A TRAS AL TREILEA FOC
A intrat unul din asistenții lui.
Nu am auzit ce l-a întrebat.
Dar e ușor de intuit,
fiindcă Hernández Alcocer a răspuns:
„Merg la închisoare! La dracu'!
Fiindcă femeia asta era o nenorocită!”
Acum câteva momente, un judecător a decis
că avocatul Jesús Hernández Alcocer rămâne în detenție.
Împreună cu șoferul și bodyguardul său, Benjamín Hernández Mendoza, de 42 de ani,
au fost acuzați oficial de uciderea Yrmei Lydya Gamboa, de 22 de ani.
A fost emis un mandat de arestare pentru celălalt bodyguard,
care a fost confirmat ca fiind complice și care e în libertate.
RECOMPENSĂ CĂUTAT
Ancheta privind făptașul și moartea femeii a luat o turnură neașteptată.
A fost găsită Karen Itzel Rodriguez Barrales.
Ministerul Regional al Justiției a spus…
Vom căuta sânge.
Sângele pe care îl căutăm,
amprentele și probele ar putea fi în următoarele camere…
În baie, pe scări, în livingul de la etaj,
în livingul de la parter și în camera victimei.
Documentul pe care urmează să-l citim cu voce tare, împreună cu înregistrarea,
stau la baza solicitării mandatului de arestare pe numele lui…
- José Luis Palomares. - …José Luis Palomares.
Să fiți atente. Nu uitați că în asta constă dosarul.
În caz că uităm ceva, fetelor, să fiți atente.
Și fiți atente la detalii, da?
Proces-verbal de cercetare a locului faptei.
Femeie îngropată la 1,6 m adâncime, într-un mormânt clandestin.
Pentru a ascunde cadavrul, locul a fost umplut cu pământ și plante.
Raport medico-legal.
Cadavrul victimei KIRB prezenta semne de asfixiere prin strangulare,
clasificate drept mortale.
Conform locului faptei și probelor,
e probabil să fi fost implicate mai multe persoane.
FEMICID
FUGAR CĂUTAT
Colegi, vă rog să aveți jachetele ușor de identificat.
Intrăm.
- Aveți numărul meu. - Da.
Îmi spuneți dacă vreți ceva, dar nu intrați.
- Bine. - Ca să nu periclităm investigația.
Mulțumesc! Are loc audierea lui JNGR.
- Martorul e pregătit, doamnă procuroare? - Da. Martorul protejat e aici.
Odată ne-am întors de la înot. Am început să spăl vasele…
El a adus un scaun, s-a urcat pe el și a zis: „Bunico!
Nu mai spăla vasele!
Ascultă-mă. Vreau să mă asculți și să mă privești în ochi.”
„Bine, dragă.”
„Închide robinetul.”
Am închis robinetul și m-am așezat cu fața la el.
„Ce e, scumpule?”
Și mi-a zis:
„Mama a fost ucisă în baia de la etaj.”
Am încremenit.
Bună ziua!
- Ce faci? - Bine.
Mă bucur. Știi de ce te afli aici?
Fiindcă mama a fost ucisă.
MARTOR PROTEJAT
- Cine e mama ta? - Karen Itzel Rodríguez Barrales.
- Unde s-a întâmplat? - În baia de la etaj.
- A cui e baia aceea? - A Marthei Beatriz.
Cine e Martha Beatriz?
Bunica.
- E bunica ta? - Da.
De unde știi că s-a-ntâmplat în baia de sus?
Am văzut.
- Vezi punctele astea? - Da.
Așteaptă. Stinge lanterna, te rog.
- Chimio… - …luminiscență.
Chimioluminiscență de formă neregulată.
Pe suprafața de pășire, treapta a patra de jos.
- Continuăm? - Da.
Ce ai văzut în acea zi în baia de la etaj?
- Că mama a fost omorâtă. - Cum ai zis că s-a întâmplat?
Mama voia să-mi facă baie.
Martha Beatriz a intrat și a zis: „Asta e baia mea.”
Și au început să se certe.
Ce s-a întâmplat pe urmă?
A intrat bunicul și au început amândoi să o bată.
- Unde au lovit-o? - Pe…
Pe gât, pe brațe, pe burtă, pe picioare…
Apoi José Luis a împins-o.
S-a urcat deasupra ei și a apucat-o de gât.
Cine e José Luis?
Tatăl meu.
Chimioluminiscență de formă neregulată.
Incidentul despre care mi-ai spus s-a întâmplat ziua sau noaptea?
- Noaptea, fiindcă era întuneric. - Mulțumesc. Asta e tot, onorată instanță.
- Dle avocat? - Nu am întrebări.
Mi-au spus să am grijă de nepotul meu.
Inculpatul are solicitări?
Nu, onorată instanță.
Nu am văzut remușcări la niciun bărbat care a comis un femicid.
Cei care au recunoscut deschis că au comis acele crime
le-au găsit justificare.
Aici au căutat-o pe mama ta, scumpule.
- Pe mama? - Da, scumpule, în locul ăsta.
Trebuie să regândim felul în care ne construim relațiile,
în care ne clădim familia,
și asta înseamnă să schimbăm tot.
Dreptatea ar veni odată cu toate astea.
Audierea pentru ridicarea măsurii preventive
împotriva lui Jesús Hernández Alcocer, acuzat de infracțiunea de femicid
față de victima cu identitate protejată…
Părea foarte obosit, epuizat.
Avocații domnului Alcocer au cerut ridicarea măsurii preventive
pentru a solicita schimbarea arestului preventiv în arest la domiciliu.
Cel care solicită acest lucru trebuie să prezinte declarațiile
unui martor, ale unui expert, prin întrebări directe:
ce, cum, când, unde, de ce, care e motivul?
Întrebările nu pot fi sugerate.
Nu poți întreba:
„E adevărat că ai intervenit în data respectivă?”
Se va obiecta că influențează.
- Ați avut contact cu medicii închisorii? - Obiectez, sugerează răspunsul.
Se aprobă. Nu răspundeți.
Ați avut contact cu personalul închisorii?
- Obiecție! - Se aprobă. Nu răspundeți.
Știți dacă i s-au făcut analize la spitalul Ticomán,
la Urgențe, unde a fost internată?
- Obiecție! Nu sunt faptele lui. - Se aprobă. Nu răspundeți.
Dar, onorată instanță, ar putea ști…
Domnule avocat,
am insistat să nu includeți răspunsul în întrebări și refuzați să faceți asta.
Sunteți în această situație fiindcă dv. alegeți să fiți.
Cât timp, domnule?
Dezbaterea s-a încheiat, iar apoi, după discuții,
am stabilit că exista un risc pentru victime.
Judecătorul ține cont de asta
când decide dacă aprobă ridicarea măsurii preventive.
Așa că a rămas în arest.
Măsura preventivă nu poate fi schimbată,
din cauza riscului reprezentat pentru victimele indirecte,
având în vedere că le-ați amenințat
și că, conform probelor disponibile,
ați provocat moartea lui YLGJ.
Iată subiectele de azi.
Justiție divină? Jesús Hernández Alcocer, cunoscut drept ucigașul de la Suntory,
care își ucisese în luna iunie soția, cântăreața de 22 de ani Yrma Lydya,
a murit dimineață în Centrul de detenție Nord.
Vi-l amintiți pe acest bărbat arogant, nu?
Avea la el o armă, a intrat cu ea în restaurant.
Era ieșit din comun. Pretindea că e avocat.
Avea relații la tribunal și în sistemul judiciar.
Ucigașul din Suntory…
Dezamăgirea familiei, când individul a murit fără să fie condamnat,
a fost imensă.
Primul lucru făcut de noi
a fost să garantăm că era într-adevăr dl Alcocer,
fiindcă se îndoiau de justiția mexicană.
Ziceau: „Dacă n-a murit și doar ne lasă să credem asta,
iar el e trăiește liber pe undeva?”
Le-am confirmat că da, el este.
Am verificat și autopsia realizată la Institutul de Criminalistică,
ca să avem certitudinea că ceea ce spunem familiei e adevărat,
că era într-adevăr domnul Alcocer.
După moartea lui Jesús N., acuzat de uciderea cântăreței Yrma Lydya,
procuratura a prioritizat urmărirea penală a bodyguarzilor
Benjamín, deja reținut,
și Máximo, care e încă în libertate la trei luni după crimă.
Bună seara! Să vedem cum merge căutarea lui Máximo.
Ce faceți ca să-l găsiți pe Máximo?
- Mergem pe teren. - Cum lucrați?
Nu am adrese noi. Acestea sunt ultimele.
- Am verificat aceste adrese. - Am impresia că nu vă faceți treaba.
Am verificat adresele din statul México.
- Tot timpul, aceeași poveste. - Nicio noutate.
- Nu faceți progrese, nu pare să vă pese. - Atât ați făcut de ultima dată?
- Acestea sunt rezultatele. - N-ați făcut progrese.
Unde îl căutați pe individ? Unde îl căutați?
Nu văd niciun progres.
Nu simțim că s-a făcut dreptate în cazul nostru.
A trecut mult timp și nu v-ați făcut treaba.
- Tot timpul e la fel. - Așa e.
Iar plecăm cu mâna goală.
Sper ca omul ăsta să fie arestat.
Nu renunțăm.
Nu facem asta.
- Străduiți-vă mai mult. - Sigur.
Nu pierdeți timpul, munciți!
Ce îi lipsește Yrmei Lydya?
Care crede că ar fi încununarea carierei ei?
Care ar fi visul ei?
Încununarea carierei mele
ar fi, fără îndoială, aprecierea publicului.
Să le placă oamenilor ceea ce fac.
Asta îmi lipsește.
Unii artiști au murit fără să fie apreciați de public.
- Așa e. - Aprecierea vine mai târziu.
Da. Dar nu vreau să mor, vreau să fiu apreciată de public.
Ce simpatică ești!
Dacă mor, ce rost mai are?
Nu voi mai fi aici decât dacă nu cumva există reîncarnarea
sau dacă sufletul rămâne să bântuie aici
și o să văd la un moment dat că lumea îmi ascultă muzica.
Dar eu vreau să simt tot, vreau să trăiesc acel moment.
Martha Beatriz și José Luis au fost arestați.
Sunt părinții lui José, presupusul ucigaș al lui Karen Itzel Rodríguez.
Am urmărit acest caz în acest buletin de știri.
Vor rămâne la Santa Martha Acatitla, respectiv la Centrul de detenție Nord,
fiind acuzați de femicid cu circumstanțe agravante.
JUDECĂTORIA DE PE LÂNGĂ CENTRUL DE DETENȚIE
Nu am plâns moartea fiicei mele.
Aș vrea să-mi pot plânge fiica în curând,
când acest caz, dosarul și totul se va fi încheiat.
Într-o acțiune comună,
inculpatul a comis infracțiunea de femicid.
José Luis Galicia Palomares e condamnat
pentru femicid comis în grup asupra victimei KIRB.
Vreau,
chiar de-ar fi să urc singură pe un deal sau să merg singură în pădure,
să mă izolez de oameni.
Să mă izolez în acea zi chiar și de nepotul meu,
de copiii mei, de familia mea, de toată lumea.
Inculpatul va primi pedeapsa maximă considerată justă,
având în vedere natura crimei.
Sunteți condamnat la 105 ani de închisoare și la plata daunelor.
Aveți vreo solicitare?
Nu, onorată instanță.
Alo?
Sunt fericită.
A fost găsit vinovat.
M-am gândit să vă spun, fiindcă v-ați implicat în acest caz
și m-ați susținut mult.
Datorită dv. au lucrat la cazul meu.
În acea zi… mi-a venit să strig, să plâng.
Vreau să-mi iau rămas-bun de la ea.
Asta vreau, să-mi iau rămas-bun de la fiica mea.
Și să-i spun că acum se poate odihni.
Acum o putem lăsa să se odihnească.
- Surpriză! - Bună, puiule!
Cred că efortul multor femei
pe străzi, în comunități, la procuratură,
munca depusă de noi și energia investită pentru a face dreptate
nu au fost în zadar.
Am avansat cu procesul de adopție și am adoptat o fetiță, fiindcă am decis…
să am speranță.
MAI MULTĂ IUBIRE, MAI PUȚINĂ DRAMĂ.
AJUTAȚI LA GĂSIREA FAMILIEI. CADAVRUL A FOST GĂSIT PE AUTOSTRADĂ.
Subtitrarea: Corina Negreanu . CADAVRUL A FOST GĂSIT PE AUTOSTRADĂ.